Illés György
Magyar dutyilista 
fekete lexikon 

1. rész

[image: Intelmek kezdő felháborodókhoz | Szil Péter]Magyarországon az irodalom és a társadalmi harc mindig szervesen összefonódott. Az írók legjava harcolt a hitért, jogokért, szabadságért, függetlenségért, kenyérért, földért. A börtönbe került íróink, költőink névsorát eddig még senki sem foglalta össze. A valóban teljes névsorhoz azonban további kutatásra lenne szükség. Arra törekedtem, hogy a legjelentősebb alkotók kerüljenek a névsorba. 
Íme a „fekete lexikon” első része.

Bálint György (1906-1943): 1942 áprilisában koholt vádakkal feleségével, Csillag Vera grafikus-művésszel együtt kémkedés gyanújával letartóztatták. Hat hónapig tartották fogva, ám a kémkedés vádjára semmilyen bizonyítékot nem találtak. Végül 1942. szeptember 12-én szabadlábra helyezték. 
[image: Alkotó · Barta Lajos · Moly]
Barta Lajos (1878-1964): Parasztok című darabját, amely a nagybirtokrendszert bírálta, 1911-ben a második előadás után betiltották. Később, 1919-ben, a Tanácsköztársaságban aktív irodalompolitikai szere-pet vállalt, ezért annak bukása után letartóztatták, hat hetet töltött vizsgálati fogságban. Emigrált, távol-létében fél évre ítélték.
[image: Batsányi János: Batsányi János válogatott művei (Szépirodalmi Könyvkiadó, 1956) - antikvarium.hu]
Batsányi János (1763-1845): Megvádolták: szerepet játszott a Martinovics-mozgalomban, és 1794. november 11-én egy évi börtönre ítélték. Végül csak-nem egy évtizedig tartották fogva Kufstein várában, ahonnan 1803-ban szabadult. 1815-ben másodszor is bezárták, mert részt vett a Bécset megszálló Napóleon kiáltványá-nak szövegezésében. A spielbergi börtön után felesé-gével, a korszak ismert osztrák költőnőjével, Gabriele Baumberggel együtt Linzbe internálták. Itt élt haláláig.
[image: Paprika - Budapesten, 1966. július 5-én hunyt el Berda József (született: Budapest, 1902. február 1.) Baumgarten- és József Attila-díjas magyar költő. Szegény környezetből indult életútjára. Négy elemi osztályt végzett lakatosinas volt, majd]Berda József (1902-1966): 1933-ban Férfihangon című kötetét elkobozták, mert Gömbös Gyula miniszterelnököt gúnyoló verset tartalmazott. A kötet megjelenése után ügyészi eljárás indult ellene, és kétheti fogházra ítélték. Több más kötetét, költe-ményét is betiltották, mert politikai verseiben a Horthy rendszer társadalmi igazságtalanságait tá-madta és kiállt az üldözöttekért.  

[image: Bornemisza Péter - A Turulmadár nyomán]Bornemisza Péter (1535-1584): a magyar reformáció   egyik legnagyobb írója, a feudális urak bátor ostorozója. 1553-ban kassai diák volt, tizen-nyolc esztendős. Egy diákcsíny miatt alaposan pórul járt. Angyalnak öltözve elrejtőzött a Habsburg-párti katolikus várkapitány kemencéje mögött, hogy meg-ijessze a lutheránusokkal rendszeresen kellemetlen-kedő főtisztet és családját. De rajtavesztett, és a vár-kapitány börtönbe csukatta. Innen két hét múlva megszökött, de nem maradhatott többé Kassán. 

[image: Czuczor Gergely – CSEMADOK – SZMMI Szlovákiai Magyar Művelődési Intézet]Czuczor Gergely (1800-1866) költőt hazafias versei miatt az egyházi hatóságok üldözték. Poétai munkáit indexre tették, udvari parancsra elrendelték elkobzásukat. Egyházi fogságba helyezték, a tanítás-tól eltiltották. Az 1848-as forradalomban való rész-vételéért, illetve a forradalomra felhívó, királyellenes Riadó című verséért két évet kellett várfogságban töltenie. 1851-ben szabadult s ettől kezdve haláláig Pesten élt, A magyar nyelv szótára (közismertebb nevén a Czuczor–Fogarasi szótár) elkészítésén dolgozott. 
[image: Csurka István – Wikipédia]
Csurka István (1934-2012) a Színház és Filmművészeti Főiskola 1956. október 1-én tartott iskolagyűlésén éles hangú felszólalásban foglalta össze a diákok politikai és művészeti követeléseit. Október 23-án a főiskolai tüntetés egyik szervezője, október 28-án a Vorosilov (Stefánia) úti diákszálló nemzetőrségének vezetője volt. A forradalom leverése után 1957 májusá-ban fél évre a Kistarcsai Központi Internálótáborba zárták. 1990-ig átmenetileg kétszer tiltották meg művei publikálását és darabjai bemutatását rendszerellenes megnyilvánulásai miatt. A rendszerváltás utáni antiszemita hangú írásokat kezdett közölni, politikai karrierje háttérbe szorította szépírói tevékenységét.


[image: Dávid Ferenc unitárius püspök | Reformáció]Dávid Ferenc (kb.1520–1579) Az erdélyi unitárius egyház alapítója és első püspöke. Több magyar és latin nyelvű művet adott ki, melyekben a humanizmus és a reformáció nézeteit vallotta, s egyre radikálisabb reformokkal lépett fel. Az 1572. évi marosvásárhelyi országgyűlés kimondta az újabb hitújítások tilalmát. 1579-ben e törvény alapján mint veszedelmes hitújítót a dévai vár börtönébe zárták, ahol még ebben az évben meghalt. 


[image: Déry Tibor – Kulturális Enciklopédia]Déry Tibor (1894–1977) 1918–1919 fordulóján tagja lett a Kommunista Pártnak, a Tanácsköztársa-ság ideje alatt pedig beválasztották az Író-direktóriumba. A bukást követően börtönbe került. Szabadulása után feleségével az emigrációt válasz-tották. 1926-ban tért vissza Budapestre. Magyar-ország német megszállása (1944. március 19.) után bujkálni kényszerült. 1956–57 telén részt vett a For-radalmi Munkás-Paraszt Kormány elleni szervez-kedésben, ezért 1957-ben kilencévi börtönbünte-tésre ítélték. Büntetését 1961-ben felfüggesztették, majd amnesztiát kapott. 1962-ben a Számadás című elbeszélésével tért vissza az irodalmi életbe. 
[image: Babel Web Anthology :: Eörsi István: Önéletrajz]

Eörsi István, eredeti nevén Schleiffer Ede (1931– 2005;) író, költő, műfordító, publicista. Az 1956-os forradalomban aktívan részt vett. Ő volt a Központi Munkástanács és az Írószövetség összekötője. Újság-íróként tevékenykedett, röpcédulákat szerkesztett, és verseket is írt. 1956 decemberében letartóztatták, majd nyolc év börtönre ítélték. 1960 augusztus 20-án amnesztiával szabadult.  

[image: Veszprém Portré - Veszprém kulturális kiadványa]Eötvös Károly (1842–1916): politikus, író, ügyvéd, publicista, országgyűlési képviselő, a hír-hedt tiszaeszlári per védője. 1863-ban joghallgató-ként részt vett a Habsburg-ellenes Almásy-féle összeesküvésben. Plakátokat ragasztott Veszprém-ben, gyűléseket szervezett. Valaki besúgta és Komáromban több hónapra börtönbe került.  Édesapja jó barátja, Szabó Gábor ügyvéd segít-ségével kiszabadult.  

[image: 125 éve született Fábry Zoltán író | Gömörilap]Fábry Zoltán (1897–1970): író, kritikus, szer-kesztő, a szlovákiai magyar irodalmi élet egyik szer-vezője volt. Harcos humanista, felemelte szavát a hábo-rú és a fasizmus ellen. 1939-ben és 1941-ben az illavai várbörtönben ült cikkei, könyvei miatt. Amíg Cseh-szlovákiában tartott a magyarság jogfosztottsága (1945 és 1948 között), addig nem publikálhatott. 1949-ben a Csehszlovákiai Magyar Dolgozók Kultúregyesülete (CSEMADOK) örökös díszelnökévé választották. 

[image: Gaal József (író) – Wikipédia][image: Faludy György – Wikipédia]Faludy György (1910–2006) költő, műfordító, író. 1938-ban elhagyta Magyarországot, Párizsba ment. Később a német megszállás miatt innen is távozott. Marokkóból át-hajózott az USA-ba. Három évig, 1942–1945 között az amerikai hadseregben szolgált. 1946-ban tért haza. A fajgyűlöletet megvetette, vezetésével döntötték le 1947. április 26-áról 27-ére virradó éjjel Prohászka Ottokár Károly-kerti szobrát. A kommunista hatalom kezdettől fogva ellenségesen viszonyult hozzá, csak rövid ideig publikálhatott, műveit hamarosan be-tiltották. 1950. június 14-én hamis vádak alapján le-tartóztatták, Kistarcsára internálták, majd a recski kényszer-munkatáborba zárták. 1953-ban a tábor felszámolását követően szabadult.

Gaal József (1811-1866) író, a szabadságharc idején az igazságügyi miniszter titkára, a Marczius Tizenötödike szerkesztője volt. Damjanich seregében harcolt. Az osztrák haditörvényszék 1848–49-es szerepéért hat évre az Aradra internálta...
[image: Gábor Andor (újságíró) – Wikipédia]Gábor Andor (1884–1953) író, költő, hu-morista. Az első világháború idején (1914–1918) részt vett a háborúellenes mozgalomban. Az 1918. évi polgári demokratikus forradalomban a Nemzeti Tanács tagja volt. A Magyar Tanács-köztársaság kikiáltása előtt Kun Béla mellett dolgozott. A kommün bukásakor börtönbe ke-rült, hat hét múlva kiszabadult és Bécsbe emig-rált. A polgári radikális Bécsi Magyar Újság munkatársa lett. 1925-ben kiutasították Ausztriá-ból. Ekkor Párizsba ment, de innen is kitoloncol-ták, végül Berlinben telepedett le. Hitler hatalomra jutásakor, 1933-ban Moszkvába utazott, bekapcsolódott az irodalmi életbe. 1945-ben hazatért.

[bookmark: _GoBack][image: Gárdonyi Géza]Gárdonyi Géza (1863–1922) író, költő. Pályáját újságíróként kezdte, a Szegedi paprika című élclapot szerkesztette. Kifigurázta a városi tekinté-lyeket. Ezért kétszer párbajozott és kétszer zárták egy-egy hónapra börtönbe. Először 1890. augusz-tus 2-től, majd 1891. április 10-től. Egy üzlet-emberről gúnyverset jelentetett meg, Újlaki Antal hírlapíró kollégája pedig megsértődött, mert kicsúfolta. A szegedi szállodában Gárdonyi olyan elszántan vagdalkozott, hogy még a segédeket is megsebesítette, Újlakit eszméletlen állapotban szállították kórházba. Később a kereskedő is gyorsan feladta a hadakozást. A törvényszék államfogházra ítélte a fiatal, harcias Gárdonyit. 
[image: Greguss Ágost (1825–1882) - BékésWiki]
Greguss Ágost (1825–1882) író, esztéta, kritikus, egyetemi tanár. Tevékenyen részt vett az 1848–49-es eseményekben, a szabadságharc idején nemzetőr volt. Világos után üldözték, tanári állásától megfosztották, elfogatási parancsot adtak ki ellene. Egy ideig álnéven nevelőként dolgozott Török Gábor, a híres Arad megyei alispán gyermekei mellett. Később elfogták és tizenegy havi fogságra ítélték. A nagyváradi vár börtönében raboskodott. Tanári állását kiszabadulása után sem nyerhette vissza

[image: Magyarországi rapszódia avagy Hajnóczy József tragikus története - Ujkor.hu]Hajnóczy József (1750–1795) író, jogtudós, műfordító a magyar jakobinusok egyik vezetője volt. 1791-től írásaival igyekezett népszerűsíteni a francia forradalom eszméit, nézetei egyre radikálisabbá váltak. Német és latin nyelvű röpirataiban követelte az örökváltságot és a jobbágyok birtokjogának törvénybe iktatását. Bírálta a magyar feudális alkotmányt, követelte a nemesség meg-adóztatását, a vallás és az egyház szerepének, befolyásának csökkentését, a közteherviselést és a sajtószabadságot. Hangoztatta a jobbágyság művelődési jogát is. 1794 tavaszán Martinovics vonta be a jakobinus mozgalomba. 1794. augusztus 16-án elfogták és Bécsbe vitték, majd Budára hozták és halálra ítélték. 1795. május 20-án a budai Vérmezőn kivégezték. 

[image: Hatvany Lajos élete és munkássága]Hatvany Lajos (1880–1961) író, kritikus, a Nyugat köréhez tartozott. A modern irodalmi törekvéseket anyagilag támogatta. Az őszirózsás forradalom egyik vezéralakja, a Nemzeti Tanács tagja, Károlyi Mihály közvetlen munkatársa volt. Egyik alapítója a Vörösmarty Akadémiának. A Tanácsköztársaság bukása után Bécsbe mene-kült, majd Ausztriában és Németországban élt. Az emigráns és külföldi sajtó hasábjain éles hangú cikkekben támadta a Horthy-rendszert. 1927-ben hazatért, bíráló írásai miatt bíróság elé állították és másfél évi börtönre ítélték. Kiszabadulása után a polgári radikális és szociáldemokrata sajtóban publikált. 1938-ban a fasizmus elől Párizsba, innen Oxfordba ment. 1947-ben tért vissza Magyarországra és újra bekapcsolódott az ország szellemi életébe.
[image: Herczeg Ferenc: Biography | Digitális Irodalmi Akadémia]
Herczeg Ferenc (1863–1954) író 1886-ban a verseci honvédkaszárnyában kardpárbajt vívott egy katonatiszttel. Sipos László belehalt a sé-rüléseibe. Párbajvétsége miatt a fehértemplomi törvényszék egy esztendei államfogságra ítélte, de a kúria négy hónapra mérsékelte. A váci bör-tönben ült, de háromhavi fogság után szabadlábra helyezték.
[image: HETI VERS - Hollós Korvin Lajos: Talán dühömben egyszer... - ekultura.hu]Hollós Korvin Lajos, születési nevén Weisz Lajos (1905–1971) költő, író, lapszerkesztő. Orvos-műszerésznek tanult, inaskorától fogva verselt, novellákat írt. Vezető szerepet játszott a munkás kultúrkörök szervezésében, szavalókórusok létre-hozásában. Kórusversei népszerűek voltak. Az 1930-as években állandó rendőri megfigyelés alatt állt. Nyolc alkalommal tartóztatták le. 1931-ben Harc, 1934-ben Tömegszállás című kötetéért négy-négy hónapi fogházra ítélték. 1933-ban elvesztette állását, csak az irodalomból élt. Zsidó szárma-zása miatt a II. világháború alatt több munka-táborba hurcolták. Szókimondása és véleménynyilvánítása miatt a kommunista rendszerben is folyamatosan támadták. 1956 után egy rövid időre szilenciumra kényszerült.

[image: Elhunyt Kárpáti Kamil | Pesterzsébet Hivatalos oldala][image: Illyés Gyula – Kulturális Enciklopédia]Illyés Gyula (1902–1983) költő, elbeszélő, drámaíró, a Nyugat társszerkesztője, a Magyar  
 Csillag, majd 1945 után a Válasz szerkesztője volt. 1918-ban bekapcsolódott a baloldali ifjúsági mozgalomba. 1921-ben Bécsbe emigrált. Itthon körözést adtak ki ellene, börtönbüntetés várta. Párizsban négy évet töltött. 1926-ban amnesztiát kapott és hazatért Magyarországra. 1932-ben perbe fogták, mert József Attila oldalán részt vett a Sallai Imre és Fürst Sándor kivégzése elleni tiltakozásban. Röpiratok korrektora és aláírója volt. A hatóságok folyamatosan zaklatták, rövid időre többször letartóztatták. A Márciusi Front szervezésében vállalt szerepéért a budapesti törvényszék 1938-ban több társával együtt perbe fogta és egy havi fogházra ítélte. Magyarország német megszállása után Németh Lászlóval a Dunántúlon és Budapesten bujkált.

Kárpáti Kamill (1929–2024) költő, esszéíró, szer-kesztő. 1949-ben letartóztatták, elítélték fegyveres össze-esküvés vádjával. Kistarcsán, Recsken, Vácott, Mária-nosztrán raboskodott. 1956. október 28-án szabadult. 1964-ben rehabilitálták, kegyelmet kapott. Addig csak külföldön jelenhettek meg versei. 

[image: Hírös Naptár]Kassák Lajos (1887–1967) író, költő, képzőművész. 1904-ben Budapestre költözött, vasmunkásként angyalföldi gyárakban dolgo-zott. Részt vett a szakszervezetek politikai har-caiban, majd tagja lett az MSZDP-nek. 1905-től számos alkalommal sztrájkot szervezett, emiatt többször elbocsátották. A Tanácsköztársaság alatt az Íródirektórium tagja volt. A bukás után letartóztatták és a gyűjtőfogházba zárták. Innen Bécsbe szöktették. 1926-ban amnesztiát kapott, és hazatért az emigrációból.

[image: Kazinczy és a magyar nyelv új korszaka - Cultura.hu]Kazinczy Ferenc (1759–1831) író, szerkesztő, a nyelvújítás vezetője részt vett a Martinovics-összeesküvésben. 1794. december 14-én elfogták és Budára hurcolták. 1795. május 8-án fővesztésre, és teljes vagyonelkobzásra ítélték, de ezt három héttel később a király életfogytiglani várfogságra változ-tatta. Szeptember 27-éig Budán majd Brünnben a spielbergi börtönben raboskodott. 1799. június 22-én Kufstein várába vitték. A francia sereg közeledtével 1800. június 30-án Pozsonyon át Munkácsra szállí-tották. 1801. június 28-án kegyelmet kapott a királytól. 2387 napot töltött börtönben. Fogságom naplója címmel megírta szenvedéseit.
[image: Kiss Dénes magyarsága és hazaszeretete versei tükrében - Kárpátalja.ma]

Kiss Dénes (1936-2013) író, költő, műfordító. 1956. október 24-én megjelent verse miatt kizárták Magyarország összes főiskolájáról és egyeteméről. Először 1956.  november 10-én, később 1957. március 10-én letartóztatták és 6 hónapra a Kistarcsai Köz-ponti Internálótáborba zárták.  

1. Hajniczy Jozsef ikt oportréia; amelyet conimaradvinyai
s korabels einisok alapjin készitert Karol Kunik.

